76. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Α3/5660 της 5 Ιουλ./30 Αυγ.1979 (ΦΕΚ Β΄ 731) Περί εισφορών υγραερίων Ν.Δ. 4359/64 (παρ. 1 άρθρ. 3). Έχοντας υπόψη: 1.Το υπ’ αριθ. 400/76 Ν.Δ/γμα «περί Υπουργικού Συμβουλίου και Υπουργείων». 2.Το υπ' αριθ. 607/76 Π.Δ/γμα «περί Οργανισμού του Υπουργείου Εμπορίου». 3.Την υπ’ αριθ. Β-3/688/5.12.77 κοινήν απόφασιν των Πρωθυπουργού και Υπουργού Εμπορίου «περί εκχωρήσεως αρμοδιοτήτων εις τον Υφυπουργόν Εμπορίου» εκδοθείσαν κατά τας διατάξεις του άρθρ. 83 παρ. 2 του Συν/τος. 4.Το υπ’ αριθ. 4359/64 Ν.Δ/γμα (άρθρ. 3 παρ. 1) «περί λήψεως δασμολογικών μέτρων δια την μείωσιν της επιβαρύνσεως βασικών τινών ειδών καταναλώσεως». 5.Την υπ' αριθ. Α3-919/23.2.79 απόφασιν «περί εισφορών υγραερίων Ν.Δ. 4359/64». 6.Την υπ' αριθ. 84/79 Αγορανομικήν Διάταξιν, αποφασίζουμε: 1.Εκάστη χρονική περίοδος, καθ’ ην θα υπολογίζωνται αι αναλογούσαι εισφοραί εις βάρος των εταιρειών υγραερίου, κατ’ εφαρμογήν του Ν.Δ. 4359/64 (άρθρ. 3 παρ. 1) και της υπ’ αριθ. 84/1979 Αγορανομικής Διατάξεως, θα περιλαμβάνη έν πλήρες ημερολογιακόν έτος. Την εισφοράν ταύτην αι Εταιρείαι Υγραερίων υποχρεούνται όπως καταθέτωσιν ανά εξάμηνον, εντός του ακολουθούντος μηνός, δικαιούμεναι να συμψηφίζωσι ταύτην με την εισφοράν ολοκλήρου του έτους τούτου. Εις ην περίπτωσιν , εκ του ανωτέρω συμψηφισμού προκύψη πιστωτικόν υπέρ της εταιρείας υπόλοιπον, τούτο θα λογίζεται ως κατάθεσις έναντι μελλοντικών, εκ της αιτίας ταύτης, οφειλών της. Κατ’ εξαίρεσιν η πρώτη χρονική περίοδος υπολογισμού των εισφορών τούτων ορίζεται η, από 17.3.78 (ημερομηνία ισχύος της υπ’ αριθ. 22/78 Αγοραν. Δ/ξεως) μέχρι 31.12.79 τοιαύτη. 2.Εκάστη Εταιρεία Υγραερίου, επί τη βάσει των, υπ’ αυτής, εκδιδομένων τιμολογίων πωλήσεως του, εις φιάλας οιασδήποτε περιεκτικότητος αμέσως ή  εμμέσως εις την κατανάλωσιν προσφερομένου υγραερίου, θέλει κατατάσσει τας ποσότητας του καυσίμου τούτου, κατά περιφέρειαν, ως ακολούθως: α)Αττική και Νήσος Σαλαμίς. β)Πελοπόννησος, Στερεά Ελλάς, Ήπειρος, Θεσσαλία, Εύβοια. γ)Μακεδονία-Θράκη. δ)Νήσοι. Τας, ούτω κατά περιφέρειαν, κατατασσομένας ποσότητας θα πολλαπλασιάζη αντιστοίχως επί τους ανά χιλ/μον, ορισθέντας συντελεστάς 0,80, 2,00 1,80, 4,40. 3.Ή, επί έλαττον, διαφορά, η προκύπτουσα εκ της αφαιρέσεως του αθροίσματος των ανωτέρω γινομένων από το γινόμενον των συνολικώς εις χιλ/μα πωλήσεων προς δρχ. 2, αποτελεί την εισφοράν, ην εκάστη εταιρεία υποχρεούται να καταθέτη παρά τω, εν Αθήναις, Δημοσίω Ταμείω Ανωνύμων Εταιρειών υπέρ του Δημοσίου (κωδικός αριθμός 1821 εσόδων Κρατικού Προϋπολογισμού). Το παραστατικόν της καταθέσεως ταύτης θα υποβάλλεται αμελητί υφ’ εκάστης εταιρείας υγραερίου εις την Δ/νσιν Εμπορίου της αρμοδίας Νομαρχίας, αντίγραφο δε αυτού θα υποβάλλεται και στην καθ’ ημάς Υπηρεσία (Δ/νσιν Βιομηχανικών Προϊόντων, Αγ. Κων/νου 16). 4.Αι πωλούμεναι ποσότητες υγραερίων υπό εταιρείας τινός εις ετέραν προς εξυπηρέτησιν των καταναλωτικών της αναγκών, εξαιρούμεναι εκ του, κατά τ' ανωτέρω, υπολογισμού της εισφοράς της πωλητρίας, θα λαμβάνωνται υπ’ όψιν δια τον υπολογισμόν της εισφοράς της αγοραστρίας. 5.Η υπ’ αριθ. Α3-919/23.2.79 απόφασις ημών καταργείται. 